**Jeles napok**

(Óravázlat a *Szitakötő* 2015-4 téli számának a *Szerencsés jó napot* c. cikkéhez)

1. Beszélgetés a Szitakötő 30-31. oldalán található képekről, a babonákról. Ki miben hisz, és minek lehet valóságalapja?
2. A cikk elolvasása, megbeszélése.
3. Beszélgetés az időjárási megfigyelések, jóslások beválásáról.
4. Négy csoport kialakítása a születésnapok alapján (téli, nyári, tavaszi és őszi születésnaposok)
5. Minden csoport kap egy jellegzetes képet egy évszakról. (A téli szülinaposok a nyárról, a nyáriak a télről, az ősziek a tavaszról, a tavasziak az őszről)
6. Minden csoport kap az adott évszakhoz tartozó 3-3 dátumot.
7. 1-1 naptár segítségével keressék ki, milyen névnap tartozik a megadott dátumokhoz.
8. A táblára felrögzítjük az évszakos képeket és a hozzá tartozó név- illetve jeles napokat.
9. Csoportonként megkapják a 3-3 időjárási vagy gazdaregulát is. Szintén a táblára rögzítve párosítják a névhez.
10. Ellenőrzésként egy PPT segítségével újra felidézzük a jeles napok időpontját és a hozzájuk kapcsolódó regulákat.